برامج الفديو هم تعتبر برامج مهمة لأن كل الناس تريد تسوي فديوات حلوة ومختلفة عن البقية بقد المستطاع, يعني ناس تريد تسوي فديوات سريعة او سلو موشون, او فديوات بدقة عالية وكل هاي تعتبر داتة بس تجي الطريقة المناسبة الي تنقل بيها هاي الفديوات يعني مثلاً فد يوم ردت تنقل فديو على الواتس اب او على التليكرام او على الماسنجر وتريد تنقلة بشكل سريع ومستعجل عليه شون بهيج حالة؟ يا اما تقسمة على اقسام صغيرة وهم تدلل موجود هذا البرنامج او تصغر حجمة وهم وفرنا هذا البرنامج واذا كلش تريد تطلع منة بس الصوت تحول الفديو صوت هم راح ننطيكم هذا البرنامج.
تابعوا ويانة البرامج الجاية والشغل مالتهن شنو…
-
برنامج تصغير حجم الفديو Video Compress
تريد تسوي مساحة زايدة بجهازك وبنفس الوقت ما تمسح شي؟ طبعاً الحل انه تسوي تصغير حجم للفديوات الي عندك على الموبايل اذا جانت فديواتك او صورك هواي وطبعاً هالشي ما راح يسوي أي ضرر على مالتك الموبايل او على مالتك البيانات والفديوات.
من خلال البرنامج تكدر تسوي
- تكدر تقلل من حجم الفديو بنسبة 80 بالمية من حجمة الاصلي.
- تكدر تقلل حجم الصور هم.
- تكدر تعرف منو الفديوات الأكثر حجماً.
- تكدر تشوف اعمالك المسبقة بداخل البرنامج.
- وتكدر تقلل حجم أكثر من فديو بوقت واحد.
|الايفون||الاندرويد|
|AppStore||Google Play|
-
برنامج تحويل الفديو إلى صوت Video to Mp3 – Convert Audio
أغلب الأحيان الناس تريد اغاني بشكل صوت أكثر من الفديوات لأسباب هواي واهمها تقليل المساحة الخاصة بجهازك لان الفديو ياخذ مساحة أكثر, بالتالي الناس تدور على هيج برامج تحول يبها الفديوات مالتها, والأهم من هالشي البرنامج مجاني وتكدر تستخدمة بسهولة, تكدر تحول أي صيغة من الصيغ الي مذكورة MP4, MP3, 3G2, AAC, AVI, FLAC, FLC, M4A, MKV, OGV, OGA, WAV, MPEG or WEBM !
ويوفر الك البرنامج
- تحول إي فديو موجود بجهازك إلى صيغة ام بي ثري.
- تكدر تسوي شير لأي فديو بأي مواقع تواصل اجتماعي.
- تدعم انه تاخذ اي بداية ونهاية للفديو الي تريد تحولة.
- وتدعم متتبع الصوت.
- تكدر تحول الفديو الي موجود بالجهاز او بالدروب بوكس او بالاي كلود او بالكوكل درايف.
|الايفون||الاندرويد|
|AppStore||Google Play|
-
برنامج لقطع الفديوات بدون حقوق YouCut – Video Editor & Video Maker, No Watermark
تكدر تعدل على الفديو وتسوي بالي يعجبك من حيث الحجم والكمية مال الوقت مال الفديو وطبعاً البرنامج بي ميزة يختلف عن كل البرامج الثانية كونه بدون علامة مائية اي بدون حقوق, استعمال هذا البرنامج يتم بسهولة مطلقة, وطبعاً تكدر تضيف نص للصورة.
وخصائص البرنامج هذا هي…
سهولة الاستخدام, تقطيع الفديو, اضافة نصوص للفديوات, العملية داخل هالبرنامج بسهولة وبسرعة, تكدر تسوي الفديو ب3 دقق مختلفة, وتكدر تسوي شير بشكل سريع.
|الايفون||الاندرويد|
|AppStore||Google Play|